नई दिल्ली : 44 साल बाद भारतीय टीम का सेमीफाइनल में पहुंचने और महिला हॉकी वर्ल्ड कप जीतने का सपना अब सपना ही रह गया. आयरलैंड ने क्वॉर्टर फाइनल में भारत का यह सपना चकनाचूर कर दिया है. आयरलैंड ने शूटआउट में भारत को 3-1 (0-0) से हराकर महिला वर्ल्ड कप के सेमीफाइनल में प्रवेश कर लिया। लंदन के ली वैली हॉकी एंड टेनिस सेंटर में गुरुवार देर रात दोनों टीमों के बीच खेला गया यह क्वार्टर फाइनल मैच तय समय में गोलरहित रहा और मैच शूटआउट में चला गया।